Rannsóknarstaða tengd nafni dr. Kristjáns Eldjárns Við Þjóðminjasafn Íslands er sérstök rannsóknarstaða til rannsókna á sviði þjóðminjavörslu , tengd nafni dr. Kristjáns Eldjárns , fyrrum þjóðminjavarðar og forseta Íslands . Rannsóknarverkefnum sem unnið er að í rannsóknarstöðu Kristjáns Eldjárns er ætlað að efla rannsóknarstarfsemi Þjóðminjasafnsins almennt og við ráðningu í stöðuna er meðal annars tekið mið af rannsóknarstefnu Þjóðminjasafnsins . Þjóðminjavörður ákvarðar um launakjör fræðimannsins , innan marka kjarasamninga og fjárheimilda . Fræðimaður skilar áfanga - eða rannsóknarskýrslum árlega . Skal stefnt að því , að niðurstöður rannsókna hans meðan hann gegndi stöðunni birtist á viðurkenndum vísindalegum vettvangi að ráðningartíma loknum . Skulu þær rannsóknarniðurstöður jafnframt varðveittar í Þjóðminjasafni Íslands , eins þótt óbirtar séu . " Auglýsing um rannsóknarstöðu dr. Kristjáns Eldjárns verður birt 6. desember 2019 .